Document ID: 32008D0576

РЕШЕНИЕ НА КОМИСИЯТА
от 4 юли 2008 година
за изменение на приложение III към Решение 2003/467/ЕО по отношение на списъка на официално свободните от ензоотична левкоза по говедата региони на Полша
(нотифицирано под номер C(2008) 3284)
(текст от значение за ЕИП)
(2008/576/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение Г, глава I, буква Д от нея,
като има предвид, че:
(1)
В Директива 64/432/ЕИО се предвижда, че държава-членка или част от държава-членка може да бъде обявена за официално свободна от ензоотична левкоза по говедата държава-членка или регион, ако са спазени някои условия, установени в посочената директива.
(2)
Списъкът на официално свободните от ензоотична левкоза по говедата региони на държавите-членки е установен в приложение III към Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2).
(3)
В посоченото решение, изменено с Решение 2008/404/ЕО, като официално свободни от ензоотична левкоза по говедата региони понастоящем са изброени 12 административни региона (powiaty) в границите на по-висшата административна единица (войводство) Podkarpackie в Полша.
(4)
В посоченото решение, изменено с Решение 2008/404/ЕО, като официално свободни от ензоотична левкоза по говедата региони понастоящем са изброени 12 административни региона (powiaty) в границите на по-висшата административна единица (войводство) Podkarpackie в Полша.
(5)
След оценката на посочената документация съответните региони (powiaty) на Полша следва да бъдат признати за официално свободни от ензоотична левкоза по говедата региони на посочената държава-членка.
(6)
Приложение III към Решение 2003/467/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Във вписванията за Полша в приложение III, глава 2 от Решение 2003/467/ЕО вписването относно войводство Podkarpackie се заменя със следния текст:
-
„Войводство Podkarpackie
Powiaty:
bieszczadzki, brzozowski, dębicki, jarosławski, jasielski, kolbuszowski, krośnieński, Krosno, leski, leżajski, lubaczowski, łańcucki, mielecki, niżański, przemyski, Przemyśl, przeworski, ropczycko-sędziszowski, rzeszowski, Rzeszów, sanocki, stalowowolski, strzyżowski, Tarnobrzeg, tarnobrzeski.“
Член 2
Адресати на настоящото решение са държавите-членки.
Съставено в Брюксел на 4 юли 2008 година.

Labels: 0
18
6